**Årsberetning 2019**



**” *Sammen skaper vi idrettsglede og muligheter for alle»***

***Kløfta idrettslag skal drives innenfor de rammebetingelser som KIL’s årsmøte fastsetter.***

Årsberetning 2019

[1. Styret: 3](#_Toc41481672)

[1.1. Hovedstyret (HS) 3](#_Toc41481673)

[1.2 Sportslig ledere i KIL idrettsgrupper 3](#_Toc41481674)

[1.3 Sponsoransvarlig 4](#_Toc41481675)

[1.4 Revisor 4](#_Toc41481676)

[1.5 Valgkomité 4](#_Toc41481677)

[1.6 Representanter Ullensaker Idrettsråd (1 år) 4](#_Toc41481678)

[2. Ansatte 4](#_Toc41481679)

[2.1 Daglig leder 4](#_Toc41481680)

[2.2 Administrasjon 4](#_Toc41481681)

[3. Styret 4](#_Toc41481682)

[3.1 Styret arbeid 4](#_Toc41481683)

[3.2 Møtefrekvens 5](#_Toc41481684)

[4. Medlemsforhold 5](#_Toc41481685)

[5. Grupper 5](#_Toc41481686)

[5.1 Fotball 6](#_Toc41481687)

[5.2. Dommere 7](#_Toc41481690)

[5.3. Håndball 8](#_Toc41481691)

[5.4. Trimgruppa 9](#_Toc41481692)

[5.5. Sykkel 9](#_Toc41481693)

[5.6. Innebandy 11](#_Toc41481694)

[6. Samarbeidspartnere og sponsorer 11](#_Toc41481695)

[7. Anlegg 11](#_Toc41481696)

[7.1 Kløfta Stadion 11](#_Toc41481697)

[7.2 Klubbhuset 11](#_Toc41481698)

[7.4 Kløftahallen 12](#_Toc41481699)

[7.5 Kunstgressbaner 12](#_Toc41481700)

[7.6 Vedlikeholdsavtale KE Consulting 12](#_Toc41481701)

[7.7 Materiell: 12](#_Toc41481702)

[8. SoMe og kommunikasjon 12](#_Toc41481703)

[9. Prosjekter 13](#_Toc41481704)

[10. Administrativt 14](#_Toc41481705)

[Den økonomiske situasjon 14](#_Toc41481706)

[11. Medlemskontingent 14](#_Toc41481707)

[12. Sluttord 14](#_Toc41481708)

# Styret:

## 1.1. Hovedstyret (HS)

Andre Waage Styreleder

Lene K. Håkonsen Nestleder

Anne-Stine Roksvaag Dugnad og arrangement ansvarlig

Jo Inge Sydtangen Anleggs ansvarlig

Tormod Roksvaag Økonomi ansvarlig

Endre Nedberg SoMe og kommunikasjons ansvarlig

Øystein Westermann Sportslig leder

Tina Håtun Varamedlem

Frode Lillerovde Varamedlem

## 1.2 Sportslig ledere i KIL idrettsgrupper

Tina Håtun Håndball

Roy Pettersen Fotball

Tormod Roksvaag Sykkel

Kjetil Dagsjøen Gulbrandsen Innebandy

## 1.3 Sponsoransvarlig

 Steffen Nystrøm Daglig leder

##

## 1.4 Revisor

Håvard Banne

## 1.5 Valgkomité

Valgkomiteen har bestått av Anne-Kjersti Lyvik.

Se eget vedlegg fra Valgkomiteen om innstilte kandidater nytt styre.

## 1.6 Representanter Ullensaker Idrettsråd (1 år)

Anne-Kjersti Lyvik er valgt inn i Ullensaker Idrettsråd.

# 2. Ansatte

## 2.1 Daglig leder

Steffen Nystrøm

## 2.2 Administrasjon

 Balal Bhatti

# 3. Styret

## 3.1 Styret arbeid

Styret i KIL fikk en endret struktur etter vedtak på årsmøtet mars 2019, om å samle alle grupper i et felles hovedstyre (HS). Omorganiseringen innebar i hovedtrekktekk å legge ned eksisterende sykkelstyret, fotballstyre og håndballstyret og la alle hovedgrupper inn i HS. Hovedoppgavene og tilrettelagt aktivitet, altså aktivitet utenom det sportslige skulle legges innunder HS. Det skulle samtidig opprettes sportslig utvalg innenfor hver idrett. Kun personer i HS ble valgt inn, mens sportslig leder innen idrettene skulle plukkes ut av HS og sportslig leder skulle selv danne sitt eget sportslig utvalg med alle idrettsgrupper representert. I tillegg skulle HS opprette ulike utvalg for å ivareta bredden av aktiviteter og gjøremål i klubben, både permanente og mere ad-hoc baserte. Det har vist seg vanskelig å rekruttere til utvalg, spesielt i sportslig utvalg håndball, men også andre utvalg. Samtidig var et av målene med den nye organiseringen et bredere og tettere samarbeid i klubben, mellom idrettene og ved oppstart av nye. HS er av den oppfatning at dette har fungert bra, dog ikke helt optimalt. Det har vært tidkrevende å finne en egnet struktur og å finne personer som kan lede utvalg. Det er færre valgte mennesker å fordele arbeidsoppgavene på så det har vært et travelt og krevende år. Samtidig har man fått mere synergi mellom idrettene, arrangementer og dugnader. Styret har gjennom året fått på plass en hel del utvalg som også har tatt litt tid. Klubben mangler ved årsslutt en fair play ansvarlig som må på plass. Utover vanlige styresaker har HS jobbet med:

1. Ny oppstart av Kløfta turnering siden 2007. Ble nå arrangert 1 september. Satt av to dager men grunnet mindre påmeldte lag en håpet ble det plass til alle lag på en lørdag. Vellykket turnering. Resultat av turneringen er at man i 2020 vil avholde både turnering i mai og cup i september. Da blir det mulighet for alle alderstrinn å delta med unntak av de aller minste og voksne.
2. Godkjent og sertifisert som kvalitetsklubb 20 mars i NFF
3. Vårdugnad på alle KIL sine arenaer 12 mai
4. Forsøkte å delta i borgertoget 17 mai på Jessheim. Lite oppmøte. Kun tre pers på plass da toget skulle gå.
5. Idrettens dag på Jessheim med egen stand 15 juni
6. Stand på Kløfta handelsdag på Romerikssenteret 19 juni
7. Avtale med Ullensaker Kommune salg av Kløfta stadion og tomt til nytt klubbhus i Bakkedalen
8. Bevertning Styrkeprøven sykkel. 22 juni
9. Dugnad da UCK sykkel arrangerte Kongerittet 17 august
10. Offisiell åpning av Bakkedalen 24 august
11. Arrangerte Kløfta dagene sammen med Kløfta Vell 31 august
12. Ute kino i regi av Ullensaker kommune hvor KIL deltok 6 september
13. Byttesentral 6 april og 25 oktober.
14. KIL deltok på den historiske stiftelsen av NFF Viken 19 og 20 oktober
15. Oppsigelse av KE Consulting
16. Deltatt på markeringen av Kløfta skolekorps 50 år 11 november
17. Deltatt på NFF Akershus fotballgalla 10 november, hvor Magnus Pettersen Hovde fikk prisen for årets midtbanespiller.
18. Felles fotballavslutning
19. Opprettelse av dugnadsring
20. To dager med hjertestarterkurs med relativt god deltagelse
21. Fire dagers Tine fotballskole fra 24 juni. Storfint besøk av NFF og Frode Grodås. Det ble laget en flott film om Tine Fotball skole og keeper satsing filmet fra Kløfta
22. Kaffekoppen kom tilbake etter to års fravær.
23. Andre samlinger i regi NFF, NIF og NHF
24. To Loppetassen
25. Oppstart av romplanlegging av nytt klubbhus.

## 3.2 Møtefrekvens

Det har i 2019 vært avholdt 11 HS møter og 2 ekstraordinært HS møter. Det er behandlet 171 saker. I tillegg har HS hat et verdimøte og en strategisamling for å sette klubbens strategi for 2020-2024.Faste HS møter hver tredje torsdag i måneden kl 1900. Unntak når faste møtedager har falt på en ferie- eller helligdags periode. HS setter alltid av de første 30 minutter til klubbens medlemmer om det er noe man ønsker å få drøftet, synspunkter e.l. hvis det kommer inn anmodning om dette.

# Medlemsforhold

I 2019 har det vært 813 betalende medlemmer.

# Grupper

## Fotball

Kløfta fotball har mange aktive barn, unge og noen voksne i 2019. Våre lag har spilt 672 seriekamper, 9 Cup (OBOS) kamper og 59 Inne KM kamper, totalt 740. Deltakelse på diverse cuper og turneringer kommer i tillegg. 348 av disse kampene har blitt spilt i Bakkedalen.

Hovedaktiviteter gjennom sesongen har vært seriespill for alle lag, kombinert håndball- og fotballskole for 1 klassinger på høsten, Tine fotballskole i juni og deltakelse på diverse cuper og turneringer i inn og utland. I tillegg har det vært arrangert trenerforum og laglederforum, samt at det ble arrangert en felles avslutning etter sesongslutt. Klubbens flaggskip innen fotball, A-laget herrer endte på en flott 3. plass i serien.

Vi hadde 523 aktive spillere i 2019

##

Kløfta har hatt en positiv økning av sonespillere i 2019 med 5 jenter (J17 3 spillere/

J14 2 spillere) og 3 gutter (G14 2 spillere/G13 1 spiller). Dette gjelder for spillere tatt opp for sesongen 2019. Spillere tatt opp høsten 2019 er ikke iberegnet.

## Trenere/Lagledere

|  |  |  |  |  |
| --- | --- | --- | --- | --- |
|   | Barn | Ungdom | Senior | Tot |
| Trener | 45 | 18 | 2 | 65 |
| Lagleder | 15 | 10 | 1 | 26 |
|   |   |   | Sum tot | 91 |

Vi har to trenere med UEFA B lisens, samt en keeper trener med NFF Keeper B lisens



## 5.2. Dommere

Vi har i 2019 hatt 3 kretsdommere

Totalt 82 interne dommere i 2019, 39 av disse nyutdannede i 2019

Ny dommeransvarlig, Sander Hugaas som har overtatt etter Brede Gruer

Det har blitt dømt 348 hjemmekamper i tillegg til Kløfta turnering og treningskamper.

**Sportslig utvalg fotball**

SU fotball har i 2019 bestått av følgende funksjoner

Leder Roy L. Pettersen (fra medio juni)

Spillerutvikler Espen Clementsen

Trenerveileder Yngve Sandøy

Rekrutteringsansvarlig Magnus Pettersen Hovde

Dommer ansvarlig Brede Gruer/Sander Hugaas (Sander Hugaas overtok fra oktober)

Jenteansvarlig Kim Wiig (frem til medio august)/ ny er på tur inn i 2020

Avholdt møter ca 1 gang pr md

**Tine fotballskole**

Tine fotballskole ble arrangert uke 26. Der deltok det 105 barn i alderen 6-12 år. Dette arrangementet har blitt en tradisjon i klubben med et godt omdømme. En av grunnene til dette er gode og rutinerte tilretteleggere/trenere, primært fra A-laget.

**Høstferietilbud – et samarbeid mellom flere idretter i Kløfta il**

Håndball-, fotball- og innebandygruppa arrangerte et felles høstferietilbud i uke for barn i 7-13 års alder. Der ble det gjennomført forskjellig aktiviteter i Kløfta idretts- og aktivitetspark innendørs i Kløftahallen og fotballtilbud ute i anlegget. Dette var et nybrottsarbeid i klubben som virket som et tilbud som barna satte stor pris på.

Oppmøte var opp mot 20 barn per dag, med hovedvekt på fotball. Nytt av året var innebandytilbudet, som ble populært blant barna. Det ble også arrangert hinderløyper og annen lek i det nye anlegget som slo godt an blant deltagerne.

Dette er et tilbud som klubben ønsker å gi i høstferien og vi håper på flere barn og unge ved neste korsvei.

**Kløfta Cup**

Kløfta cup er endelig tilbake og ble arrangert 1. september. 56 påmeldte lag i klassene 7-12 år. Det ble på en dag spilt 91 kamper i Bakkedalen. Hele turneringen ble gjennomført på en meget god måte under en rutinert og stødig turneringsledelse.

Sportslig utvalg fotball takker for et godt fotballår.

## 5.3. Håndball

Sportslig utvalg har i 2019 bestått av Tina Håtun (leder), Camilla Delet og Joachim Skovheim. Totalt har det vært 197 aktive utøvere i 2019.

Antall lag i barnehåndballen og trenerkompetanse.

Håndballskolen har deltatt på Loppetassen med fire lag (fem på første). I tillegg har det vært J8/G8-, J10-, G10- og J12-lag i første del av sesongen 2019/2020. Alle lag har trenere med minimum trener 1, modul 1-4. Ett lag (J12) har trener med målvaktkurs.

Antall lag i ungdomshåndballen.

Kløfta idrettslag har J13-, J14- og J18-lag. Her varierer trenerkompetansen fra trener 1, modul 1 til gjennomført deler av trener 2.

Antall senior.

Idrettslaget stiller lag i D4 som ligger i tetgruppen i 4.divisjon og D6 som for sesongen 2018/2019 kom på 3.plass.

Totalt antall aktive spillere: 197

Samarbeid med felles håndball- og fotballskolen har vært et meget vellykket tiltak med mange deltakere. Det har vårt utvist en ekstrem glede når så mange barn har vært samlet i hallen. Håndballskolen har hatt opp mot 40 jenter og gutter i en jevn fordeling mellom kjønnene. Disse har deltatt på alle loppetassen med fire-fem lag. I tillegg har barnehagehåndballen hatt 27 spillere fra 2-6 år. God innsats og masse glede. Det viser at det gror godt i håndballen og der må det fortsettes å jobbe målrettet med rekruttering og det å beholde.

I 2019 har Kløfta håndball hatt høy aktiv deltakelse i serie og cuper. J8/G8 her blant annet deltatt på alle minirundene og en julecup, og eller er det deltakelse på cuper og turneringer i inn og utland.

Gode trenere på alle lag har gjort at det har vært en god sportslig utvikling gjennom 2019. Fra de minste som hadde utfordringer med mottak til å nå fremstå som små profesjonelle, via en god ungdomsgruppe til et godt damelag. Et damelag som ligger og kjemper i øvre del av tabellen etter halvspilt sesong. Det har også vært en økning på jenter 14-laget siste halvdel av 2019, noe som viser at man tiltrekker seg nye utøvere. Det er godt treningsoppmøte og meget god innsats. Det har vært mye glede og gode prestasjoner i 2019.

Takk for et godt håndball-år.

## 5.4. Trimgruppa

Trimgruppa har gjennom 2019 trent en gang i uken på Åreppen skole, og består av om lag 20 personer. Tidligere het gruppen Friidrettsveteranene, men nå er gruppen kjent under navnet Trimgruppa KIL.

Friidrettsveteranene ble startet av en gjeng menn på i overkant av 30 i tallet, som ønsket å holde seg aktive også som veteraner. Veteranene drev på starten av 70-tallet i hovedsak utetrening flere dager i uken. Helgeturer i Romerikesåsen var fast innslag i mange år.
Etter åpningen av Vesong Ungdomsskole rundt 1970 fikk veteranene også mulighet til å benytte gymsalen på tirsdager og begrepet "Tirsdagstrimmen på Vesong" gir fortsatt gjenklang i miljøet.

Damer kom også etter hvert inn i gruppa. Anslår på midten av 90-tallet. Det er flott at gruppa fortsatt har herrer som var med fra den opprettelsen og damer som startet på 90-talet. Gruppa sto for arrangementet av Kløfta Stafetten så lenge den ble arrangert.

I dagens Trimgruppa KIL er det en jevn fordeling mellom kjønnene, i alderen 50-75 år. Den ukentlige treningen (tirsdager kl 20-21) har bestått av sirkeltrening hvor det kjøres 3 runder (med bakgrunnsmusikk), hver runde 12 stasjoner hvor den enkelte velger fritt øvelser, og selvfølgelig litt sosialt mellom øktene. Av arrangement som gjennomføres årlig er sommeravslutning med middag og lutefiskaften på Lillestrøm.

Gruppen er åpen for nye medlemmer.

## 5.5. Sykkel

Totalt er Kløfta sykkel 86 betalende medlemmer ved utgangen av 2019.

Kløfta sykkel er aktive året igjennom med treninger på Sportica når det ikke er forhold ute. Utenfor hovedsesong legges det ned en stor jobb i egentrening på ruller, ski og løping. På Sportica har det vært spinning tirsdag og torsdag med mellom 10-15 personer hver gang. På nybegynnerspinning etter jul har det møtt opp 38 potensielle nye medlemmer i sykkelgruppa. Det var også i 2019 vært ribbespinning i romjulen.

Arrangement: Det har hvert gjennomført Rundtrundtrundt i Nes Arena hver 14. dag med ca. 15-20 stk. påmeldte hver gang I tillegg til dette har det også i år Spania tur med om lag 20 som tok turen. Turen kombinerer mengdetrening og sosialt. Kløfta sykkel har vært godt representert på ulike ritt gjennom hele sesongen. En av de største er Den store styrkeprøven. Det var i år et seksmannslag som syklet inn på 4:59. HURRA! I tillegg gjennomførte 30 medlemmer styrkeprøven på 5t.30min-laget. Tur gruppen gjennomførte også på en veldig bra måte. Andre ritt som også ble gjennomført er blant annet Sykkelvasaen, Birken, Vattern, Femsjøen, Oslo Årdal, Jotunheimen Rundt +++

KLUBBMESTERSKAP 🙂

Klubbmestere 2019 ble: Christopher Johansen og Henriette Ludvigsen

Trenere og kurs

Kløfta sykkel har flere ressurspersoner med relevant kompetanse og erfaring for planlegging av treningsøkter og for gjennomføring som bidrar positivt i utviklingen av sykkel som helhet og for individuell tilrettelegging. I løpet av 2019 har det blitt utdannet 12 personer som stasjonærvakter og 15 personer som løypevakter.

Dugnader

Det ble i år et samarbeid med UCK (Ullensaker sykkelklubb) om å gjennomføre ritt. Dette gjorde at Kløfta sykkel har hatt mange medlemmer på: Stasjonærvaktskurs (12 stk.) og Løypevaktskurs (15stk). Kløfta sykkel har arrangert eget ritt og UCK karusell, bidratt inn i Kongerittet med 10 personer og bidratt i forbindelse med utekinoen i høst.

Kommunikasjon og informasjon.

Sykkelgruppa er flink til å dele aktiviteter og sosiale eventer på gruppas egne sosiale medier til gruppens medlemmers glede.

Sykkelgruppa har i 2019 hatt to medlemsmøter i året, der det tanker deles, innspill gis osv. Dette er møter med høy takhøyde og mange gode diskusjoner.

Sponsorer

Vi har avtale med Intersport på Kløfta og prøver og støtte og gjøre sportslige innkjøp der. Takk til våre sponsorer og støttespillere: Odal Sparebank, Intersport Kløfta, Rema 1000 Kløfta, Eie eiendom, Elite Elektro, Zisson, Romerikssenteret, Yx 7eleven, Øvre Romerike Trafikkskole, Dekkteam, Nemus, Mekonomen Kløfta, AJ produkter, Explendo, AK maskiner, Felleskjøpet, Block Watne, Skilt og reklame, Rubic, Umbro, Kompani Kvam og Miklargaard.

Sesongen er nå over og man kan starte medlemskapet for 2020 allerede nå uten å betale for 2019.

Takk for et godt aktivt og utviklende år.

## 5.6. Innebandy

Innebandy har siden oppstart i 2018 hatt jevn vekst og stabil deltakelse. Gruppa består av om lag 20 voksne deltagere, både damer og menn.

Det har i 2019 vært i hovedsak to treninger i uka, i hvert fall det siste halvåret. Tirsdager i Kløftahallen og i gymsalen på Vesong på torsdager. Det har også vært arrangert treningskamper mot Ull-Kisa, og nivåforskjellen var mindre enn antatt. Dette til tross for at Ull-Kisa spiller aktivt i divisjon. I all hovedsak driver gruppen en form for mosjon, men diskusjonen om man skal ta det et steg videre, er levende.

Vi tar imot andre nye medlemmer.

Takk for et godt innebandy-år med mye moro og velkommen tilbake i 2020.

# Samarbeidspartnere og sponsorer

Sponsorarbeidet er en del av oppgavene til daglig leder. Kapasiteten for gruppene til å drive aktivt og effektivt sponsorarbeid er helt nødvendig dersom Kløfta IL skal nå sine samlede mål. Med en ny modell så ble 2019 et positivt år.

Sponsorinntekter for 2019 endte på kr 560.000 ,-. Dette er eksklusiv Umbro-avtalen. Dette er et meget gledelig resultat for klubben.

Kaffeavtale med Shell7eleven kom tilbake for 2020 nå YX7eleven og salget av koppene startet i slutten av 2019. God inntekt til klubben.

# Anlegg

## 7.1 Kløfta Stadion

Har for det meste stått ubrukt grunnet det åpning av Bakkedalen. Noen lag har hatt noen treninger på gresset. Stadion ble på høsten delvis gravd opp grunnet arkiologiske prøver som må til i forhold til salg av stadion. Stadion skal selges sammen med Dyrskueplassen. Dette er et salg som blir gjort i samarbeid med Ullensaker kommune.

## 7.2 Klubbhuset

Salen på Klubbhuset er et populært lokale og har også i 2019 blitt leid ut til arrangementer på ukedagene og helger, samt dagtid. Dette innebærer både ekstern utleie og internt i idrettslaget. Kjærkommen inntekt.

7.3 Kløfta idretts- og aktivitetspark

Kløfta idretts- og aktivitetspark (KIA) ble offisielt åpnet 24. august. Parken består av flere fotballbaner, tennisbaner, beachhåndballbane, sandvolleyballbane, bandybane, løpebaner, trimløype, i tillegg stort aktivitetsområdet for både store og små. Området har blitt et viktig samlingssted for lokalbefolkningen på Kløfta.

## 7.4 Kløftahallen

Fordeling av treningstider i Kløftahallen har for Kløfta IL håndball vært rimelig gode. For Idrettslagets andre grupper så mangler vi kapasitet til å dekke de totale behov for halltid som Kløfta IL har behov for.

## 7.5 Kunstgressbaner

Totalt er det tre 11’er baner, hvorav to har undervarme og en 7’er-bane med undervarme i KIA. Gamle kunstgressbanen ble reparert i sommerferien og fikk med det ny undervarme, da det har vært i ustand og en reklamasjonssak.

## 7.6 Vedlikeholdsavtale KE Consulting

KIL undertegnet avtale med KE Consulting om vedlikehold sommer og vinter i februar 2019. Avtalen ble sakt opp i oktober 2019 da HS fikk info fra kommunen om at deres avtale med samme firma også dekket vedlikehold etter kommunal tid.

## Materiell:

1. I 2018 gikk vi over til helårs fotballer som suksessivt fases inn når gamle fotballer er ødelagte. Vi har fortsatt igjen brukte sommer og vinter fotballer.
2. Fungerer fint med bytte av drakter/shortser mot nye str.
3. Det har vært god pågang på coach jakker og treningsbukse med zipp genser til trenere. Fint å se så mange i Kløfta "uniform".
4. Det har vært mindre bruk av strekkoden på Intersport som gir klubben en andel spons fra Umbro. Jo mere vi handler på strekkoden, jo høyere bonus til klubben.
5. 2019 er siste året med nåværende Umbro kolleksjon som har vart i 5 år. I 2020 kommer ny kolleksjon fra Umbro. Ikke noe krav til å bytte for utøvere.
6. Nytt av 2019 var varetelling av eget utstyr pr lag samt tilbakemelding på behov for utstyr. KIL mangler fortsatt noen tilbakemeldinger.
7. Det har vært jobbet med å forbedre situasjonen i materialrom i driftsbygg. Ullensaker godkjente i februar 2020 våre tegninger og ball- og utstyrsskap vil bli bygget våren 2020.

# SoMe og kommunikasjon

Det har i løpet av 2019 blitt gjennomført en analyse av hva Kløfta IL, og de ulike idrettene har av eksponering i sosiale medier. Omfanget av sider og grupper på Facebook er stort. Når det gjelder snapchat så har flere av lagene egne «snap-grupper», mens mange lag også har Instagram kontoer hvor spillerne linker bilder og tekst til lagene og sine følgere. At de ulike lag og idretter er på snap og instagram anses som positivt, og er en god kanal for informasjon og reklame for eget lag.

De fleste lag og idretter benytter også Rubic og/eller Spond til kommunikasjon trenerapparat – hjem.

Kløfta IL opprettet i 2019 en ny layout på sin hjemmeside og adressen ble forandret til kloftail.no I dette arbeidet ble det vektlagt en mer brukerrettet kommunikasjon og med en profil om å vise aktiviteter, frister, og annen informasjon til klubbens medlemmer og til eksterne. Dette har vi lykkes delvis med. Fortsatt er det behov for økt tilrettelegging og at flere ute i idretten bidrar inn.

Det er et stort potensial for Kløfta IL når det gjelder Grasrotandelen hos Norsk Tipping. Alle medlemmer oppfordres til å legge inn Kløfta IL som sin grasrotmottager i Norsk Tippings app eller på nett. Dette kan også gjøres hos en tippekommisjonær. I 2018 fikk vi inn kr 346.310 av 540 registrerte spillere. 2019 kr 330.679 av 560 spillere.

# Prosjekter

**Bakkedalen idrett- og aktivitetspark Salg av Kløfta stadion og Dyrskuplassen**

Bakkedalen ble endelig ferdig og tatt i bruk våren 2019. Et riktig stort og flott anlegg med mange ulike aktiviteter ink kiosk. HS har jobbet med å få på plass treningstider, vedlikeholdsavtaler, praktisk tilrettelegging, skilting m.m.

**Salg av Kløfta stadion og Dyrskuplassen**

Kløfta IL har gjennom 2019 hatt flere møter med Ullensaker Kommune når det gjelder realiseringen av salg av idrettsplassen og nytt klubbhus. Det gjelder både inn mot Kommunens administrasjon og politikerne. Det ble i september inngått en avtale mellom partene om felles salg og fordelingsnøkkel kostnader og inntekter i samsvar med eiendomsbrøk. Kløfta IL vil bruke mye tid og ressurser på det viere arbeide i prosjektene. KIL har blitt tildelt 3m3 tomt til klubbhus mellom hall og gamleveien.



# Administrativt

##  Den økonomiske situasjon

# Medlemskontingent

Kontingenten 2019, satsene er følgende:

Medlemskontingent/ Støttemedlem kr. 300.-

Familie kr. 700.-

# Sluttord

2019 har vært et spennende og sportslig bra år. Vi har hatt et år med full bruk av Bakkedalen til forskjellige aktiviteter. Hovedtyngden har vært fotball, men det har også vært stor interesse for tennis. I tillegg har Bakkedalen vært brukt som et rekreasjonsområde for unge og eldre, det har blitt det nye møtestedet for mange innbyggere i Kløfta.

Det ble også gjort om på hvordan idrettslagene skulle være organisert uten styre men med grupper og at HS var styret i Kløfta IL. Etter ett år har HS evaluert den nye styringsmodellen og konkludert med at vi ønsker fortsatt å kjøre den samme modellen videre.

Videre har HS jobbet med klubbhåndbok, strategimål, kvalitetsklubb, Fair Play mm. Dette arbeide fortsetter i 2020.

Kløfta IL kan vise til gode økonomiske resultater etter flere grep fra HS som har hatt direkte påvirkning på økonomien til klubben i positiv retning.

Kløfta IL og HS har flere hovedområder som vi kommer til å jobbe med videre inn i 2020.

* **Kontroll på økonomien** – Fokuset har vært knyttet til økonomien totalt sett, men spesielt knyttet til å styrke kontroll på fakturering og innbetalinger av medlems- og treningsavgifter. HS har tilsvarende fått på plass tiltak som gjør at vi nå har langt bedre kontroll på fakturering og innbetalinger av medlems- og treningsavgifter. Kontroll på økonomien vil fortsatt være et av hovedfokusene for 2020. Det økonomiske resultatet i 2019 viser at arbeidet har gitt positiv effekt.
* **Sponsorarbeid –** Fokuset på sponsorarbeid har gitt ønsket resultat i 2019. Med sponsorinntekter for 2020 kan bli redusert da vi mister en av hovedsponsorene Block Watne og konsekvensene av korona for idrettslaget.
* **Administrativ effektivitet –** HS har arbeidet aktivt sammen med Daglig leder for å bedre kapasitet og tilgjengelighet til administrativ kapasitet, og tilgjengelighet for klubbens medlemmer.
* **Utviklingen av Kløfta IL –** HS kommer til å ha stort fokus på:
	1. Tilrettelegge foretablering av andre idrettsgrener som bla. tennis, innebandy, basker mm.
	2. Kommunikasjon
	3. Sportslig tilrettelagte tilbud innen idrettene og utvikling av etablerte tilbud
	4. Utvidet samfunnsansvar ved bl.a. lavterskeltilbud kalt Åpen hall.
	5. Fair play
	6. Styrket økonomi

Oppsummert så har Kløfta IL gjort store fremskritt og skapt gode resultater innenfor de hovedfokusområdene vi satte oss for 2019.

Styret i idrettslaget vil dermed rette en stor takk til alle de frivillige som har bidratt til at vi i 2019 har klart å oppnå gode sportslige resultater, godt aktivitetsnivå, solid fremdrift og resultater samt alle dugnadstimer som er nedlagt. Dette gir oss et godt fundament å arbeide videre med.

Sportslig hilsen for Kløfta Idrettslag

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sign. leder Sign styremedlem